section_heading: Oružje
paragraph_text: Oružje korišteno u Grand Theft Auto: Vice Cityju potiče iz prethodnih igara, samo je izbor mnogo prošireniji. Dok je GTA III sadržavala 12 oružja, Vice City ima 35 vrsta oružja podijeljenih u deset klasa (prema prenosivosti, snazi ili funkciji), gdje igrač može nositi samo po jedno oružje iz svake klase. Svaka klasa predstavlja komplet oružja s prednostima i slabostima svakog od njih, poput težine, štete i efikasnosti. Npr., kada igrač u ruci posjeduje poluatomatski pištolj i pronađe revolver Colt Python, može samo zamijeniti pištolj, ali ne može posjedovati oboje, jer su ista kategorija.